Sforv of the Foni/a/ioii of //icsr Lshmds and Origin oj litis Race. ii 



Ma ka moolelo hoi o Kauai, ua oleloia, hookahi makiiawaliiiie o Oahu me Kauai, 

 a ua okoa na makuakane; no ka inea, o Ahukinialaa kai noho aku ia Laamealaakona, 

 hanau Oaku he wohi; a noho aku hoi o Laakapu ia Laamealaakona, hanau o Kauai. 

 A penei ke kaao ana no Kauai. I ka manawa i hookauhua ai o Laamealaakona ia 

 Kauai, i loko no o ka hale kapu kahi i hookauhua ai, maloko o ka heiau a Nonea, 

 a i ka la i ka malama o Makalii, i ka la i kauwila ai ua heiavi la, oia ka la i hanau ai o 

 Kauai; a o keia ke alii i huipuia me ka mooalii o Hawaii. A penei e heluhelu ai i ka 

 moolelo no Kauai ma ke mele e hoomaka ana ma ka pauku 8: 



"Na Laakapu he kaiie ia, 

 Na Laamealaakona he wahine 

 Hookauhua hoiloli, 

 I ka Nuupoki alii, 

 Ka heiau kapu a Nonea 

 I kauwila i ka po kapu o Makalii, 

 Hanau Kauai he alii, he kama, he pua alii. 

 He huhui alii na Hawaii, 

 Na ke poo kelakela o na nioku. 



Ma ka nana aku i ka moolelo o Oahu me Kauai, he oiaio, me he mea la hookahi 

 io no makuawahine o laua, no ka mea, ma ke ano o ka leo ka like ana. 



Ma ka moolelo o Niihau, o Kaula, ame Nihoa, hookahi no o lakou mau makua. 

 No ka mea, o Wanalia ke kane, noho aku ia Hanalaa, he wahine ia, hanau niai o 

 Niihau, o Kaula, a me Nihoa, he mau mahoe pakolu lakou, ia lakou no pa ka makua- 

 wahine, aole i hanau moku mahope mai. A penei e heluhelu ai i ke mele a Kahakui- 

 kamoana ma ka pauku lo. 



"O Wanalia ke kane, 



Hanalaa ka wahine. 



Hanau Niihau he aiua, he moku, 

 Ekolu lakou keiki 



1 hanau i ka la kahi. 



O Niihau, o Kaula, Nihoa pau mai. 



Pa ka makuawahine, 



Oili moku ole mai mahope." 



Ma ka nana ana i ka moolelo o keia mau aina, ua hoomaopopoia ma kela mele 

 a kela kakaolelo nui, kekahi o ko ke alii mau kakaolelo kaulana o Hawaii nei. Aka 

 aole nae e hiki ke hooiaio a hoohiki no ka pololei o ka moolelo, no ka mea, he nui na 

 moolelo e ae e like ana me keia, a owai la o na mea pololei oia mau moolelo. Ma ka 

 moolelo hoi o Wakea, ua hai maopopoia mai kahi i puka mai ai keia mau moku, a he 

 mau mele no e hoomaopopo ana i ka moolelo o Wakea, no ka laha ana o keia mau 

 moku. Ua hakuia kekahi mele e Pakui, kekahi kakaolelo, he haku mele kaulana, ua 

 helu puia oia ma ka mookahuna o ua kahuna nui o ka oihanakahuna. 



